ming030890/wiki-yue-high-quality huggingface dataset:
漢陽

漢陽（粵拼：hon3 joeng4）係武漢三鎮之一，狹義上嘅漢陽係指家下嘅漢陽區，廣義上嘅漢陽係指長江以北、漢水以南嘅武漢市區，亦都係武漢市民習慣講嘅漢陽，包括漢陽區、沌口經濟技術開發區兩個區，有時重包埋蔡甸區（舊時嘅漢陽縣）。
「漢陽」呢個名根據中國地名嘅陰陽睇，應該係「漢水之北」，不過明朝成化年間漢水下游改道，結果漢陽呢個地方變成咗漢水之南，照計係要改口叫「漢陰」嘅，不過因為漢陽呢個名好早就有，啲人嗌開口改唔到，所以就一路叫漢陽。

史
西漢時呢度係沙羨縣轄地。
東漢末年魯山（今日嘅龜山）北面起卻月城，三國孫吳喺山嘅西南面起魯山城，漢陽地方形成城市，作為江夏郡治。
隋朝初年呢度設漢津縣。
隋大業二年（606年），因為個縣城喺漢水北面，按中國地名陰陽傳統「山南水北謂之陽，山北水南謂之陰」，定名爲漢陽縣。
唐武德四年（621年）鳳棲山南拓築漢陽城。
民國以來有將武漢三鎮合併嘅諗法，但三鎮分分合合，最終1949年合成爲武漢市，1950年8月26號縣府從漢陽市區顯正街搬出蔡甸，1952年漢陽市區改名做漢陽區，正式成為武漢市區。
1992年9月12號搬出嘅漢陽縣變成咗蔡甸區。
漢陽喺中國文化上係有名咖，鍾子期同俞伯牙嘅高山流水故仔就發生喺漢陽，「知音」呢個詞就出自呢個故仔，至今漢陽有「古琴臺」「琴斷口」嘅相關地名，琴臺一帶係武漢嘅交通樞紐。
近世漢陽以兵工廠出名，出產嘅武器號稱「漢陽造」。到今日漢陽依然係武漢嘅工業、經濟中心。

漢陽區
漢陽區屬武漢西南部，東面同武昌區隔住長江，之間連住武漢長江大橋、武漢長江三橋（白沙洲長江大橋）；北面同漢口隔住漢水。區內有山水，比如月湖、蓮花湖、龜山、鳳凰山。
漢陽區面積108.3km²，人口40萬8352人（2004年），轄12條街道。
街道：翠微街街道、建橋街街道、月湖街街道、晴川街街道、鸚鵡街街道、洲頭街街道、五里墩街街道、琴斷口街街道、江漢二橋街道、永豐街街道、江堤街街道、四新街道
漣川

漣川（韓文：연천군／漣川郡 Yeoncheon gun */?）係大韓民國京畿道嘅一個郡。
漢陽大學

漢陽大學（粵拼：hon3 joeng4 daai6 hok6，한양대학교）係喺大韓民國首爾市嘅一間大學，1939年創校。
漢音

漢音（日羅：Kan-on）係日本漢字嘅其中一種發音，簡單講即係「比較似漢語」嗰個發音。因為日本深受唐朝嘅影響，所以日文漢音主要嚟自中古漢語，尤其係長安嗰頭啲發音。
沙龐鐵耶

沙龐鐵耶係法文姓「Charpentier」嘅音譯，國語譯佢做夏龐蒂埃。可以係：
馬克安托雲沙龐鐵耶
居斯塔夫沙龐鐵耶
沚國

沚，又叫做沚方，係商朝嘅諸侯國，喺商王朝嘅西北部。商王武丁嗰時，國君沚瞂臣服商王朝，並成為武丁信任嘅大將。沚國亦曾經遭到西北嘅邛方同埋北部嘅土方攻擊。商王文丁之後嘅卜辭同文獻，唔見有沚國嘅身影，可能響商王帝乙時期畀人隊冧咗。
沙鹿車站

沙鹿車站係臺灣鐵路公司海岸線嘅一個鐵路車站。
沭水

沭水（沭讀術）係中國一江，由山東沂水縣出，東南經江蘇入海。
沛縣

沛縣係中國江蘇徐州一個縣，總面積1576平方公里，人口114萬。
沛郡

沛郡（粵拼：pui3 gwan6）係西漢至北周期間存在嘅一個郡級政區，喺今日嘅華東。
水內猛

水內猛（粵拼：seoi2 noi6 maang5 ，1972年11月19號—）係日本足球員，司職前鋒，效力過浦和紅鑽，及仙台七夕。
水之源

《水之源》（英文：Water of Life）係香港電視廣播有限公司拍攝製作嘅地理資訊節目，全節目共15集，由黃宗澤、許廷鏗、林欣彤主持，分別介紹中國黃河、印度恆河同東南亞湄公河，由鄭子誠旁白。
呢個節目喺《萬千星輝頒獎典禮2011》攞到「最佳資訊節目」。
水亭站

水亭站係釜山地鐵2號線嘅一個地底車站，喺韓國釜山廣域市北區華明洞（韓文：화명동），韓文副站名係「放送通信大」（방송통신대）。

車站結構
站體係2面2線側式月台嘅地底車站，等車月台有月台幕門，有4個出口。

史
1999年6月30後：落成啟用。
水仙花

水仙花（粵拼：seoi2 sin1 faa1；學名：Narcissus tazetta）係石蒜科水仙屬嘅長年生草本植物，原產中國福建省漳州市，而家喺全球各地都搵到。佢既喺中國內地有超過千年嘅栽培史，又有「寒冬仙女」之稱，重係「中國十大名花」之一。

樣
根係須根系，由梗盤下邊生，一般乳白色嘅肉質品種，圓柱兼無側根，但質地脆兼易斷，斷後冇得生返鱗梗波。鱗梗波睇品種而定，但大多數係圓形。葉係闊嘅線形，扁平，長20~40cm，闊8~15mm，粉綠色嘅掘頭兼全緣品種。花莖幾乎同葉等長；花梗灰綠，被管好幼，幾乎係三棱形，花梗長短有唔同，但梗頂有短尖頭；花屬傘形花序，有4~8朵花，其中副花冠係淡黃色嘅淺杯品種，長年冇皺，主花白，帶有好清涼嘅芳香；花瓣多數6嚿，尾位鵝黃；花芯有隻似碗噉嘅保護罩。一般喺每年春天開花。果係細蒴果，由子房發育而成，熟咗之後從背後開裂，但中國嘅水仙品種唔結果。

適應環境
植株啱喺暖而濕兼排水良好嘅地方生。

用途
水仙可以用嚟做花卉，由於佢有好清涼嘅花香，所以一般家庭攞嚟做盆景花卉。但係佢啲花、梗同葉有毒，唔食得。

種植
水仙花要種2~3年先識開花，但街邊賣嘅水仙鱗梗波，丼去種之後第一年就開花。花嘅數量主要睇鱗梗波嘅嘥士，一般嘥士同花嘅數量成正比。所以喺屋養水仙，必須要揀靚波：
波大頂粗、扁而闊、矮而肥、梗盤基部闊厚而突出。
用手搣個波。實淨係花芽，鬆軟係葉。
揀好梗波後一定要清走鱗莖嘅泥、乾鬚根、啡外皮同病鱗。
丼入水度養
另外，水仙開花期可以適當控制。如要求春節開花，一定要提早一個月用水養，溫度最低1～4℃，重要日日換水。

分類
水仙按品種可以份直仙、八字水仙、蟹爪水仙同觀根水仙。
直仙：直接丼入水度養
八字水仙：鱗梗波經過簡易雕刻
蟹爪水仙：鱗梗波經過精細雕刻
觀根水仙：用玻璃樽水養，生咗好多白淨嘅根系。
水伊貝

水伊貝係日本電視遊戲寵物小精靈系列入面嘅其中一隻小精靈，編號134。佢係由伊貝進化成嘅。
水仙屬

水仙屬（Narcissus）係天門冬目石蒜科嘅一個屬，係多年生單子葉草本植物，主要品種係水仙花。
水仙茶

水仙茶，係一種中國烏龍茶，出產自福建。
水仙茶同水仙花個名起源唔同。
水利工程

水利工程（hydraulic engineering）係土木工程嘅一門，專門思考點樣控制水同第啲流體嘅流動。
水仙·馬份

水仙·馬份（Narzissa Malfoy）係英國作家J. K. 路靈寫嘅奇幻小說《哈利波特》系列嘅其中一個角色。原姓布萊克，出身於二十八神聖家族之一嘅布萊克家族。嫁咗畀魯休思·馬份，係跩哥·馬份嘅阿媽。水仙對佢個仔嘅愛超出一切，甚至可以爲咗佢個仔背叛佢嘅主人佛地魔。相反，佢嘅家姐貝拉·雷斯壯係極忠心於黑魔王佛地魔。
水俁

水俁係日本熊本縣一市，人口約莫2.8萬。
狂喜

狂喜（Ecstasy），又叫忘我、E仔，正名亞甲二氧甲基苯丙胺（MDMA），係種好強嘅興奮劑，亦俾人濫用咗變成毒品，更加係捹頭丸最常見嘅種類。
狂人日記

《狂人日記》係魯迅一篇短篇小說作品，收錄響魯迅短篇小說集《吶喊》裏面，亦都係中國第一本現代白話文小說。佢內容大致上係以一個「狂人」嘅所見所聞，指出中國文化嘅朽腐。
狂牛

《狂牛》（Raging Bull）係一部1980年嘅美國傳記黑白運動電影，由馬田史高西斯執導，改編Jake LaMotta嘅回憶錄《Raging Bull: My Story》。主演係羅拔迪尼路，飾演意大利裔美國中量級拳手Jake LaMotta，佢憑呢套片贏到奧斯卡最佳男主角獎。
狂徒創作群

狂徒創作群曾經係臺灣大宇資訊旗下嘅遊戲製作小組，以「狂徒創作群，再現永恆經典」為口號，創造咗好多經典華文遊戲。著名嘅作品有《仙劍奇俠傳》以及《大富翁系列》二到五代，仲有同軒轅劍遊戲系列製作小組DOMO共同研發嘅《仙劍奇俠傳二》。狂徒創作群創立喺1993年，為大宇資訊遷移到台北市忠孝東路後正式成立。
狂想曲

狂想曲（Rhapsody）係古典音樂嘅一種曲式，19世紀初出現。
湯美

湯美（Tomy Adriano Giacomeli，1974年4月29號—）係巴西足球員，司職前鋒，喺香港嘅西貢朋友、愉園都踢過。2000年重當選香港足球先生。而家係自由身。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
湯美李鍾斯

湯美李鍾斯（粵拼：tong1 mei5 lei5 zung1 si1，英文：Tommy Lee Jones，1946年9月15號—）係個美國男演員，喺聖沙巴出世。佢喺1969年出道，代表作有《亡命天涯》同《黑超特警組》。
湯美費路

湯美費路（英文：Tommy Farrell，1937年—2012年7月20號）係一個愛爾蘭足球員，全名叫做Thomas Farrell，佢個姪仔係愛爾蘭演員哥連費路。
湯羹

湯羹係用嚟飲湯嘅匙羹，亦都係容量單位。1湯羹（TBS）即係15毫升。
湯耀光

湯耀光係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
喺2021年香港立法會選舉，佢提名陳仲尼。
湯芷穎

湯芷穎（英文：Tong Tsz Wing，1992年7月26號—）係香港女子壁球員，喺香港出世，喺2014年亞洲運動會代表香港喺女子團體攞到銅牌。佢大學讀香港中文大學心理學系。
湯花

含硫磺湯花。黄色部分硫磺斑晶。
採湯花一景
湯花，礦物一類，溫泉入便唔溶礦物，析出並且沉澱，亦叫礦花、湯之花、湯之華、湯華。日本拎來做入浴劑，當土產來賣，各泉各有各名產。
溫泉涌出，水遇大氣而冷卻，水溫降而溶解度低咗，礦物析出，遇氧而氧化，唔溶水而成湯花沉澱，亦有啲會浮面，有啲會附喺水漕邊。有啲會經蒸氣帶到周圍。
礦物成分因地而異，湯花亦有唔同，主要含硫，含鈣，含鋁，含鐵，含硅等。
日本江戶時已用湯花取明礬，到明治時有中國平價明礬而息微。
硫磺湯花要小心着火，甚至會自燃，大量收藏有相應防火措施。

文
日文寫做湯の花、湯花、湯の華、湯華。
說文「湯、熱水也。」溫泉水熱，因而叫湯。
湯茹婷

湯茹婷，台灣時代力量政治人物，2022年曾經代表時代力量參與高雄市第十選舉區議員選舉，但未能當選。
水管系統

水管系統（英文：Plumbing）係指配有運輸水或者流體裝置嘅系統，裝置最主要有水管，常見配套有喉嘴、水管配件、水缸。
水耕

水耕（Hydroponics），又叫水耕栽培、水培，係用水取代泥去種植物（通常係農作物同藥用植物）嘅方法，多數安排喺溫室或者室內環境種。
水筆

水筆係用揮發性墨水嘅筆，有好多種唔同顏色，用途亦好廣泛，譬如用嚟寫白板嘅叫白板筆；用嚟寫紙皮箱嘅叫箱頭筆。
水翁

水翁（粵拼：seoi2 jung1；學名：Litsea monopetala）；第個名係水榕（seoi2 jung4）或水翁花（seoi2 jung1 faa1）；佢係桃金娘科水翁屬嘅一樖常綠喬木。佢嘅原產地喺中國內地嘅關東地區、中南半島、印尼同大洋洲，而呢啲樹一般喺中國內地嘅關東地區同埋廣西地區、甚至係亞洲嘅熱帶地區同埋澳洲嘅北領地都可以見到佢。呢種樹係鄉土樹種。

形態
呢樖嘢嘅花序係好似個圓錐形噉，一般生喺冇樹葉嘅舊柴柴樹枝嗰度。樹木一般有15米高到，樹幹嗰度有好多分枝響度；樹皮色一般係灰啡色；而花期方面，佢一般喺5——6月份開花。而根系方面都幾發達吓。佢鍾意有好多肥同埋水邊嗰度生，而且佢嘅吸濕性都好犀利吓。

用途
佢嘅樹皮、花、葉可以攞嚟做藥。
水管

水管係一條管，係用嚟傳輸水嘅架生，用料可以係鐵、銅、不銹鋼、竹、玻璃、人造纖維、膠咁。
水管有窿或者接駁唔緊就會漏水，係個問題，咁不單止嘥水，重會令水壓唔夠。水壓可以令水管入面嘅水由高壓嗰邊流去低壓嗰邊，甚至由樓下向上流動。
水喉係由唔同形狀嘅水管接駁而成，個食水管出口位叫做水龍頭。
水管孖寶兄弟

水管孖寶兄弟係任天堂馬利奧系列嘅一隻冒險電子遊戲，1983年出。
水築優文

水築優文（1974年8月1號—）係日本足球員，司職後衞，效力過鹿島鹿角，福岡黃蜂，及Honda Lock。
水綿屬

水綿屬（粵拼：seoi2 gam5 suk6；學名：Spirogyra）係車軸藻門雙星藻科嘅一個屬。
潛規則

潛規則，或行業內規、不成文規定，指檯底嘅遊戲規則，冇正式規範，係所有行業同人群中約定俗成，被廣泛行使並普遍遵守嘅隱含性規則。甚至喺某啲特定嘅時空能夠具體咁替代檯面上嘅正式規則。
潛逃時空

《潛逃時空》（In Time）係一部2011年美國反烏托邦科幻驚悚電影，由Andrew Niccol做導演。主演係側田添百力、雅曼達施菲、Cillian Murphy。
潤唇膏

潤唇膏係種個人護理用品，外型同唇膏好似，都係畫嚮嘴唇外面，不過就唔係為咗扮靚，而係滋潤個嘴唇，令佢無咁易爆拆。
潟湖

潟湖，經常被錯寫成瀉湖，係種海邊嘅湖，本嚟係海灣，因為畀沙洲隔住個海而形成個湖。
潢川

潢川係中國河南信陽一個縣，總面積1661平方公里，人口84萬。
潤滑

潤滑係流體力學概念，指透過加入一啲物質去減低兩件物品貼住郁嗰陣產生嘅摩擦力同損耗，而用嚟潤滑嘅物質可以叫做潤滑劑。
溫應鴻

溫應鴻（英文：Adky Wun Ying Hung，7月30號—），香港粵語流行歌作曲人、填詞人、編曲人、唱片監製、舞台音響總監、電影導演。喺新加坡出世、美國西雅圖長大，早年就讀Kent County High School，喺美國波士頓柏克萊音樂學院畢業，主修音樂製作同音樂工程。
溫拿

溫拿（The Wynners，即勝利者）係香港樂隊，曾風靡萬千少男少女。後來各成員獨立發展，喺各行各業中獨當一面。但其實，溫拿並冇正式解散過，佢哋承諾每五年就會舉辦演唱會。2007年係33周年紀念，大年初一於香港紅館熱鬧開唱，一連13場，場場爆滿；而且重有世界巡迴，目前已到過馬來西亞、新加坡、多倫多、上海開唱。

歷史
1969年溫拿樂隊嘅前身Loosers成立，樂隊最早期嘅成員包括陳百祥（主音）、彭健新（電結他）、葉智強（低音電結他）、陳友（原名陳志濤，鼓手）同埋陳百祥嘅細佬陳百燊（電子風琴手），之後譚詠麟加入。Loosers 以雙主音出擊，陳百祥負責唱啲較狂野嘅歌，而譚詠麟就負責唱較斯文嘅歌。憑住佢哋對當年紅極一時嘅樂隊好似披頭四同埋滾石樂隊嘅熟悉，已經喺唔少酒吧裏面大唱歐美超級偶像嘅流行曲。
Loosers 夾咗無耐就打出名堂，喺海灘音樂節攞到冠軍之後，更喺1971年香港青年音樂節入面嬴咗許冠傑，贏得觀眾投票選出嘅「殿堂特獎」。
1972年陳百祥同埋陳百燊離開樂隊，Loosers宣佈解散，六個人各奔前程，譚詠麟重飛咗去新加坡讀書。
1973年尾，彭健新、葉智強、陳友同埋溫拿嘅經理人梁柏濤等將樂隊重組，並由Loosers改名做Wynners（勝利，中文名溫拿），加上啱啱喺新加坡返香港嘅譚詠麟，溫拿「四虎」喺香港再戰江湖。之後鍾鎮濤同埋新加坡樂手Andrew都相繼加入，溫拿樂隊以六人樂隊出現，但係Andrew加入咗無耐就走咗，溫拿五虎嘅陣形穩定咗落嚟，以譚詠麟同埋鍾鎮濤（主音兼電子鍵琴手）、彭健新（電結他）、葉智強（低音電結他）和同埋陳友（鼓手）作樂隊嘅最終班底。
2006年尾，溫拿宣佈復出，重喺2007年2月18號到3月1號喺香港體育館開復出演唱會。但出面傳溫拿呢次復出只係想幫鍾鎮濤翻身，溫拿唔認呢個傳聞。
溫氏圖

溫氏圖（英文：Venn diagram）係集合論分析常用嘅一種圖。一幅溫氏圖入面會有若干個波波，每個波波代表一個集合，而兩個波波之間嘅相交空間代表嗰兩個波波代表嗰兩件事件嘅交集。
溫斯勞·荷馬

溫斯勞·荷馬（英文：Winslow Homer，1836年2月24號—1910年9月29號）係美國一個風景畫家同版畫家，被認為係 19 世紀美國最重要嘅畫家之一。
溫泉

溫泉（粵拼：wan1 cyun4），台山話又叫雲吞（wun1 tun3），係指由地熱整熱嘅地下水湧出嚟嘅山泉，唔少人都鍾意跳落溫泉度浸下。
油尖區議會

油尖區議會喺1982年依照地方行政計劃設立。當時叫油麻地區議會。到咗1988年先改叫油尖區。油尖區嘅範圍包括尖沙咀、官涌、佐敦、油麻地、京士柏同埋新填海區。
由於油尖區面積好細，加上香港政府為咗慳番啲行政資源，於1994年9月30日將油尖區議會同埋旺角區議會合併成依家嘅油尖旺區議會。

區徽
區徽同依家油尖旺區議會嘅差唔多。
油尖旺區

油尖旺區係香港十八區之一，喺九龍半島西南部。2016年嘅人口有342,970人。

地理
油尖旺區包括尖沙咀、官涌、油麻地、京士柏、何文田（西）、旺角、大角咀同埋部分西九龍填海區。油尖旺區西面同南面係海，北面係深水埗區，東面係九龍城區。
九龍半島（西）
大角咀
太子
油封鴨髀

油封鴨髀，或者叫油浸鴨髀，係一道法國菜，將鴨髀用鴨油浸住焗熟，而鴨髀煮之前先要用粗鹽、蒜頭、百里香同其他香草醃一段時間。
油塘配水庫遊樂場

油塘配水庫遊樂場，香港公園之一，遊樂場之一，喺藍田碧雲道，英文叫Yau Tong Service Reservoir Playground。行政上歸觀塘區。設施有硬地球場、緩跑徑、健身徑，以及五人足球場。開朝七晚十一。租場兩個鐘計一節。
係香港球會「水庫小霸王」嘅主場及訓練場。
油尖旺北

油尖旺北（英文：Yau Tsim Mong North，代號E2）係香港油尖旺區議會下轄嘅其中一個雙議席選區，2023年設立，範圍主要係油尖旺區北部。
油尖旺區議會

油尖旺區議會係香港九龍油尖旺區嘅區議會，佢嘅前身分別係1982年成立嘅油麻地區議會同埋旺角區議會，當時尖沙咀屬油麻地區嘅一部份。而油麻地區喺1988年改名做油尖區。1994年油尖區議會同旺角區議會合併成油尖旺區議會。
油尖旺區議會負責協助處理九龍半島嘅油麻地、尖沙咀、旺角三區事務。呢區有20個議員。
油尖旺南

油尖旺南（英文：Yau Tsim Mong South，代號E1）係香港油尖旺區議會下轄嘅其中一個雙議席選區，2023年設立，範圍主要係油尖旺區南部。
油尖旺寵物公園

油尖旺寵物公園，香港公園之一，遊樂場之一，喺九龍油蔴地，渡船街同欣翔道交界，英文叫Yau Tsim Mong Pet Garden。行政上歸油尖旺區。設施有狗公園、寵物公園，以及洗手間、狗廁所、避雨亭同公園長椅。公園開朝七晚十二。
珓杯石

珓杯石（Kau Pui Shek），有時寫成靠背石，係香港一地，亦係一村，喺九龍半島西便。原村已毁，約莫今日世運道北端，舊時喺聖山東北便無幾遠，原近九龍灣。佢西南係馬頭涌，西北係衙前塱，北係九龍寨城，東北係九龍城。
舊時有珓杯石道，由馬頭涌道分出。
珓杯石已經畀政府規劃成「啟德發展計劃2A同2B區」，房協同房委會會喺珓杯石起大概6,920伙公屋。

名
舊時聖山附近，有石似珓杯，因以爲名。今日重有一個「靠背石變電站」喺太子道行車天橋底。
珍連治

珍連治（英文：Jane Lynch，1960年7月14號—）係美國演員，憑電視劇《吉列合唱團》攞過艾美獎同金球獎。
珍重

《珍重》（粵拼：zan1 zung6）係香港女歌手葉蒨文嘅第七張粵語專輯，發行日期係1990年4月24號。
珞喻路

珞喻路係中國湖北省武漢市洪山區嘅一條主要幹道，西北起自珞獅路同武珞路交滙處，東南至關山大道同珞喻東路交滙處，全長6.9千米。武漢地鐵2號線嘅街道口站同廣埠屯站就係沿住珞喻路。

歷史
珞喻路個名係嚟自珞珈山嘅“珞”同喻家湖嘅“喻”。其中珞珈山位於武漢大學境内，喻家湖位於華中科技大學境内。
珞巴族

珞巴族係中國其中一個少數民族，主要住喺西藏，人口4千。另外印度有約莫3千。
佢亦係中國大陸最少人口嘅民族。
珓杯

珓杯，減筆爲杯，係隻占卜架生，有好多寫法，筊杯、筊貝、校杯，或者反轉杯筊、杯珓、杯校、杯教、碑珓、珓兒、跋杯等。珓杯係唐人所用，求神明指引。通勝內有敎點睇。
珓杯年代久遠，原用蚌殼，投擲於地，視其俯仰，斷其吉凶。後尾改用竹片木片。正俯仰叫正反，或者陰陽。

名
杯珓一字，大宋程大昌推論，蚌殼可盛水如杯，是為杯；珓音似敎，係神佛敎示人。卽係借睇珓俯仰敎人，於是用珓字。

外觀材質
珓杯大細，合掌包得實。亦有特大珓杯，但要問過神明，係咪啱尺寸。大筊杯放喺紙錢上，雙手揸實紙錢，甩落珓杯。咁求法係廟祝等問要事用，要事有慶典日期、作醮事宜等。家陣有啲廟用塑膠珓杯。

求神
廟，或者神檯，會置一對幾對珓杯。上香膜拜，請示神明。用珓杯叫擲珓或者問杯。
稟明：執一對杯筊，喺香爐繞三圈，跪喺神明前，稟報自己姓名、生辰、住所及請示事項，一次一事。
擲珓（問杯）：珓杯合在掌心，略為上拋落地，睇佢正反組合。

臺灣
臺灣，凡道教廟宇，神像前幾乎都有一到數對珓杯，佛教寺廟偶爾有之。臺灣民間信仰中，凡係求籤，要向神明擲珓確認。臺語擲珓又叫跋杯。如果新逝者神位，求問唔用得珓杯，用兩銀仔代替。掃墓臨時需用，亦可以用兩個銀仔代。

聖珓（聖杯、允筊、允杯）
二珓杯一正一反（一陰一陽），神明應允所求、可行。

笑珓（笑杯）
兩支皆為正面（陽陽，即兩面平），代表陳述不清、無法裁示或明知機緣未至不足，何必有此一問；或所提問題自有主張、已有定數，何必多此一問；亦或神明主意未定，再請示。

哭珓（哭杯、蓋筊、蓋杯、沒筊、沒杯）
兩支皆為反面（陰陰，即兩面突肚），神明不允所求。

立珓
珓杯未倒而呈立狀，一般人擲杯，多半對神明有所求，但若為無所求，有可能擲到立珓。

作弊
神棍有時借珓杯呃錢。珓杯灌鉛或汞，控制正反。
沼澤

沼澤係有樹林存在嘅濕地，可以再細分淡水（近湖或者河）同鹹水（近海）兩大類。
沼田圭悟

沼田圭悟（1990年7月24號—）係日本足球員，司職後衞，效力大宮松鼠。
沼津青藍

沼津青藍（日文：アスルクラロ沼津）係日本一支職業足球隊，日本丙組職業足球聯賽（J3）球隊之一。球會根據地係靜岡縣沼津市，主場係愛鷹広域公園多目的競技場。

史
1977年成立。2017年加入日本職業足球聯賽。
沼澤門站

沼澤門站（英文：Moorgate station）係英國倫敦地下鐵大都會綫、北綫、環綫同咸默史密夫都市綫嘅車站，屬第1收費區，喺大倫敦倫敦市。
沼澤鱷

沼澤鱷又叫澤鱷，係中型鱷魚，可長達 4 米。有兩個亞種：指名亞種同錫蘭亞種。

分布
沼澤鱷頭骨
指名亞種：伊朗東南部向東經巴基斯坦、印度、尼泊爾到不丹同孟加拉。分布地同恆河鱷相似，但親緣關係同生活習性同古巴鱷相近。
錫蘭亞種：斯里蘭卡低窪地同平原。
除咗沼澤外，亦住響河流、水庫、池塘等濕地。鍾意住響唔到 5 米深嘅淺水區域。

食啲乜
好多嘢都食，包括昆蟲、魚、青蛙、蛇、水鳥同哺乳動物等等。有時重識響漁網裏面捉魚。
襲擊人類紀錄唔多，但2006年伊朗曾經有細路俾鱷魚殺死[未記出處或冇根據]。
由於平均身形較細，亦容易成為河口鱷同老虎等猛獸嘅食物。早前更有老虎響旱季時成功捕獵一條成年嘅鱷魚，重俾英國嘅電視台拍到。

繁殖
為咗吸引雌性，雄鱷響水面上合埋把口，發出洪亮嘅回音。會一般一年生一窩蛋。孵化期約2個月。
炔烴

炔烴係種有機化合物，屬唔飽和嘅烴，有至少一個碳-碳三鍵（－C≡C－），通式係CnH2n-2。

反應
炔烴係個有碳-碳三鍵嘅化合物，可以發生加成反應。加氫先變烯烴，再產生烷烴。炔烴加鹵素或者鹵化氫可以出鹵代烴。
如果炔烴加水嘅話，首先會變烯醇。但因爲氧嘅電負性大過碳，所以碳-氧雙鍵穩定過碳-碳雙鍵，於是變成羰基化合物（酮-烯醇互變異構）。如果係乙炔嘅話，會變乙醛，其他嘅炔烴會出相應嘅酮。

末端炔烴同內部炔烴
如果碳-碳三鍵嘅位置係碳鏈嘅末端（1位），咁樣就係末端炔烴啦。
如果三鍵嘅位置係碳鏈嘅中間，咁就算內部炔烴。
炭湖

炭湖（Laguna del Carbón）係阿根廷一個鹽湖，海拔海平面以下105米，係南美洲嘅最低點。
炭疽

炭疽（Anthrax），又叫炭疽病，係畀炭疽桿菌感染而引發嘅病，感染途徑包括皮膚、呼吸道、消化道同埋注射。皮膚感染會出現水𦢊，之後逐漸變成發黑嘅𧕴；呼吸道感染會引起發燒、心口翳、好難唞氣；
消化道感染會引起反胃、嘔、肚痾、肚痛；注射感染會引起發燒同膿瘡。
炒鱔糊

炒鱔糊，又叫響油鱔糊，係一味起源自無錫嘅菜式，做法係用鱔去骨起肉切絲，再連同芽菜、韮黃等配料，加埋用豉油同紹酒調配嘅醬汁炒起。
炭疽桿菌

炭疽桿菌（粵拼：taan3 zeoi1 gon3 kwan2；學名：Bacillus anthracis）係一種好似條棍噉嘅革蘭氏陽性菌，佢嘅特性係成日用內生孢子嘅樣出現喺啲泥度，重藉住呢個機會生幾十年都得，如估俾牲畜食咗佢，啲芽孢就識喺動物入面猛咁複製出嚟，最後搞到死咗都有。喺動物死咗之後，芽孢重識繼續繁殖，直到細菌將宿主嘅養分用嗮為止。
喺恐怖分子可能用到嘅潛在生化武器入面，呢樣嘢係最有可能攞到嘅。因為呢種細菌喺人類史入面出現咗好耐，甚至重有廣泛嘅科研成果。加上佢嘅生產成本比較低兼有比較易嘅生產技術。

史
喺1870年，有位嗌羅拔確嘅德國醫生先分出咗炭疽熱嘅細菌。而呢項研究喺19世紀嘅後期嗰時第一次證明咗生物都識得搞到有病嘅嘢。佢喺一系列嘅開發性實驗入面發掘咗炭疽桿菌嘅生活史同傳播途徑，既將醫學方面搞清楚炭疽係乜，又話清楚微生物喺疾病入面扮乜東東。喺嗰時嘅科學界就話生命嘅出處嗰方面，其中自然發生論同細胞理論呢兩個成日有得拗。而羅拔確就進一步研究咗其他疾病係點出嘅嘢，就喺1905年因為研究咗結核桿菌而攞咗諾貝爾生理學或醫學獎，搞到而家嘅同生物有關嘅細菌學嗰方面，成日都話到羅拔確呢條友。
炭

炭（粵拼：taan3）係種燃料，通常用乾木頭整，黑黑實實，主要成份係碳。
由於同煤差唔多樣，所以有時煤又叫做煤炭。
炭步鎮

炭步鎮（「步」按意思應寫「埗」。粵拼：taan3 bou2 zan3）係廣州花都嘅鎮。

歷史
有講法話南宋時期有人南遷到爾道，喺河邊堆炭運出去，漸漸發展成埗頭，於是就叫炭步。明朝有炭步墟。1986年建鎮。

位置
炭步喺花都中心城區西南邊約13公里嘅地方。東臨白雲區神山鎮，西北邊係赤坭鎮，西邊係三水，南邊係南海。

特產
炭步文崗出產嘅芋頭喺乾隆年間稱為宮廷指定貢品。以「香、粉、浮」著稱。就算好大個芋頭，放落水道都會浮起身。
炒魷魚

炒魷魚（粵拼：caau2 jau4 jyu4*2）或炒魷（魷字有陰上變調，caau2 jau4*2），又叫革扯、革職，係屬於「永久退出勞務」或「停止合同」嘅是但一種，佢係由老細或用人單位方面主動提出嚟嘅要求。相反，如果由打工仔主動提出嘅話，就係「辭職」。

典故
話說舊時打工包食宿，打工仔都會將被鋪放喺打工地方。當老細叫打工仔唔使再做，打工仔就要執包袱，捲埋被鋪走人。皆因捲埋嘅被鋪就似炒魷魚片咁捲曲，所以就叫「炒魷魚」。
另外，過年前「炒魷魚」又會叫做「無情雞」，話說響年底尾禡公司食飯，上碟雞嗰陣，雞頭指住邊個，即係暗示炒邊個；另一講法就係老世親自夾件雞畀邊個，即係暗示炒邊個。

理由
有啲地區嘅法律規定話唔可以冇理由炒魷，而炒魷嘅理由可以係：
因工作失誤，搞到公司損失。
成日遲到或早退。
唔夠工作能力，成日俾老細話蝕底嘅。
公司轉行，入面冇其它唔啱𠼻嘅空位響度。
個人喺單位入面冇乜誠信噉（成日阨人，做滾友嘅）
單位入面有多咗出嚟嘅成員

「炒魷」同「辭職」嘅對比
按勞務合約條款或當地《勞動法》：
「炒魷」：由僱主按比例畀代通知金去僱員度。
如估係補返求先僱員冇咗呢份人工嘅，重可以嗌成「賠錢」。
單合約嘅打工仔喺未行嗮完整合約期而走咗佬嘅，嗰啲就係違約金。
部分公司係諗住裁員嗰陣，識得用各種手段嚟強迫員工「自願辭職」嚟避開違約金。
無綫電視新聞報道

《新聞報道》（英文：News Report）係香港電視廣播有限公司新聞及資訊部製作嘅新聞節目，於無綫新聞台播放。
無綫電視晚間新聞

《晚間新聞》（英文：News Roundup），係香港電視廣播有限公司新聞及資訊部製作嘅新聞節目，每日午夜前喺翡翠台、無綫新聞台同埋明珠台播出。由2008年7月13號起，《晚間新聞》節目改用16:9技術製作。
2009年2月2號起，《晚間新聞》改以廠景高清製作。
香港其他免費電視台嘅晚間新聞節目有HOY TV嘅《晚間直播室》。

節目版本、名稱及播放時間
《晚間新聞》喺香港時間禮拜一至禮拜五23:15至23:50播放，播放時間為35分鐘；而禮拜六及禮拜日播放時間則係23:15至23:35，播放時間為20分鐘。當遇上特別日子時，節目嘅播放時間或會稍作變動。如當天有突發事件，節目嘅播放時間或會延長，而之後嘅原定節目將順延播出。
新聞播放完畢之後，廣告後有一節《天氣報告》，然後轉播《瞬間看地球》。2011年2月28號起，逢禮拜一至五《晚間新聞》後緊接播放《新聞檔案》。2015年1月5號起，逢禮拜一至五《晚間新聞》前增設《環球新聞檔案》。
2009年2月2號，《晚間新聞》改為三節播放。2015年1月5號，《晚間新聞》改為四節播放。2016年7月11號至2020年10月30號，《晚間新聞》改為三節播放。2020年11月2號起，《晚間新聞》改版。禮拜六、日《晚間新聞》嘅節目內容包括綜合新聞及六合彩
汶川地震

汶川大地震拆緊一棟震冧咗嘅樓。背景嘅山喺山泥傾瀉之後打出晒啲岩石。協調世界時2008-05-12 06:28:01持續時間超過2分鐘規模8.0 Template:M, 7.9 Template:M深度19 km（12 mi）震央31°04′N 103°22′E﻿ / ﻿31.06°N 103.37°E﻿ / 31.06; 103.37﻿ (四川大地震)斷層龍門山斷層類型逆斷層影響地區中國四川省損失1,500億美元最大烈度XI （extreme）餘震主要餘震149至284次，總數超過42,719次傷亡87,587死 （有史以來死人第20多嘅地震）374,643傷18,392失踪
震央
汶川地震，又叫512四川大地震、又或者就咁叫512地震，係發生響2008年5月12號當地時間下晝2點28分（國際標準時間上晝6點28分）嘅地震，震央響中國四川阿壩藏族羌族自治州汶川縣境內，規模去到黎克特制8級。
地震波及嘅範圍好大，去到寧夏、青海、甘肅、河南、山西、陝西、山東、雲南、湖南、湖北、上海、重慶都有震感。臺灣，香港元朗都感受到震。但重災區係接近地震震央嘅四川省，其次係陝西、甘肅、重慶。
今次地震，威力等於 252 個原子彈，造成大量死傷同破壞，而死傷人數重一路上升緊，到而家為止，因為呢次地震而死嘅人數已經過萬。
國務院總理溫家寶喺地震發生之後唔夠五個鐘頭趕到災區，以「多難興邦」勉勵倖存者。中共中央總書記、國家主席胡錦濤到災區慰問災民。災後重建所需資金預算達到一萬億人民幣。
而中國國務院因為今次地震，宣佈5月19號到21號列為「全國哀悼日」，呢三日喺中國大陸搞下半旗致哀兼停止一切公共娛樂活動，作為表達全國各族人民對四川汶川大地震遇難同胞嘅深切哀悼。奧運火炬傳遞都暫停三日。喺停止一切公共娛樂活動期間，嗰啲網頁同電視台啲台徽都變嗮黑白畫面。
不過喺發生地震當日爆出咗單范跑跑嘅道德觀念醜聞。

地震
地震震央
地震發生喺當地時間2008年5月12號下晝兩點廿八分（國際標準時間上晝6點28分），規模達到黎克特制8級 。
根據中國地震網絡中心資料講，最初震央喺四川省省會成都西北約80公里嘅阿壩藏族羌族自治州汶川縣入面，北緯31.0，東經103.4之地，深度有33公里。而美國地質調查局都一樣測定震央喺汶川縣入面，位置喺東經103.279°，北緯31.099°。震源深度10公里 ；地震一路震咗大概一分鐘。開頭定做7.5級，後來改為7.8級，最後修正做8級；而美國地質調查局最後修定係7.9級 。

地震成因
汶川係喺正大地震帶上面，由寧夏經甘肅東部、四川西部，直到雲南，都係屬於地震密集嘅地帶，汶川又同時喺四川西部嘅龍門山地震帶上，所以有比較多地震 。而呢次地震，係由於印度板塊向北移撞擊歐亞板塊造成，結果引致都江堰地區地震。消息表示，地震只有一個震央；今次地震規模有1976年嘅唐山地震咁大、係台灣九二一大地震嘅六倍，但係今次震源好淺，所以對地面造成好大破壞力，又唔排除喺地震之後一個月之內，會再發生超過七級嘅地震 。今次地震係繼1976年8月16號四川松潘、平武兩縣發生 7.2 級地震以嚟，近32年發四川省內第一次 7 級以上地震（睇：四川地震一覽）。

地震預兆
喺地震發生之前，中國已經有啲專家預測到今次地震發生，早喺2006年已經提出預報，喺2008年4月26號同27號中國地球物理學會屬下嘅「天災預測委員會」入面得出結論，認為一年之內，川、甘、青交界附近可能發生6至7級地震，甚至有人計到大概係5月8號咁上下時間。不過阿壩州防震滅災局就當係謠言，好多人聽到個消息走去問，防震滅災局就話係啲人聽錯，應該地質災害，唔係地震災害。不過都有人懷疑係咪真係有人預先知道，中國地震局嘅專家反駁，話全世界都無人識得預測地震，呢啲傳聞只係無稽之談。
不過呢次地震之前，懷疑發生過啲好多人認為係地震先兆嘅現象，例如有人話喺2008年5月10號，四川綿竹市西南鎮檀木村，就出現大規模蛤乸遷徙。有動物學家話，動物對地殼變動嘅感受敏感過人，所以佢哋預測到都唔奇。不過都有人懷疑呢啲講法，有網友就話呢啲蛤乸遷徙唔係呢幾日發生，而係早幾年嘅事，早到2006年4月喺重慶，應該同地震無關。

災情
今次地震，造成嚴重破壞同人命損失，其中喺地震中心地帶嘅汶川縣臥龍特別行政區、三江鄉、漩口鎮係重災區，因為地震破壞，啲道路交通已經完全中斷，好難入到去做嘢，加上通訊中斷，入面6萬人生死未卜
。而喺四川省人口密集嘅地區，根據官方統計已經死咗成過萬人。喺離汶川一百公里嘅都江堰市一間冧咗嘅學校，就發現60個活埋嘅學生屍體，係其中一個災情最慘重嘅地區。除此之外，災區有多間校舍倒冧，五千幾個學生遇難同埋失蹤，其後揭發學校涉及「豆腐渣」工程。
地震死人多數因為冧樓埋住啲人，幾日無水飲無嘢食而死。而今次地震嘅救災工作重做緊，所以實際死傷人數重未計到，到2008年6月中計，死亡人數已經近7萬，有37萬幾人受傷，1萬7千幾人失蹤。
汶川

汶川（粵拼：man6 cyun1）喺四川偏西，家下係阿壩藏族羌族自治州入面一個縣，叫汶川縣。佢係中國四個羌族聚居縣之一。汶川縣因汶水所以叫汶，據《元和郡縣誌》講：「梁置汶川縣，因縣西汶水為名。」。汶同泯係同源字，汶水就係泯江。呢度亦都係建立夏朝嘅大禹嘅故鄉。

汶川地震
内文：汶川地震
2008年5月12號，汶川一帶發生黎克特制8.0級強烈地震，帶嚟嚴重嘅破壞。縣城同縣裏面嘅映秀鎮已有過萬人死傷。由溫家寶親自到場指揮救人。
汶水路站

汶水路站係上海地鐵1號綫一個地鐵站，喺靜安區。個站2004年12月28號啟用。
汶河

汶河（汶讀問）係中國一河，喺山東，係運河上源嘅正流。
汶萊

汶萊達魯薩蘭國（爪夷文：بروني دارالسلام；馬來文：Negara Brunei Darussalam；英文State of Brunei, the Abode of Peace或者Nation of Brunei, the Abode of Peace），簡稱汶萊（Brunei），以前叫婆羅乃，係婆羅洲北岸一個東南亞國家，成個國土畀馬來西亞沙撈越州所分割、環繞。汶萊係東南亞聯盟成員之一，主要宗教同國敎係回教，係一個產油國，石油同埋天然氣嘅生產同出口大約佔國內生產總值大約67%。1984年1月1號汶萊脫離英國獨立，1月7號加入東盟。汶萊係一個唔使交稅嘅國家之一。

分區
汶萊有4個縣（daerah）：
摩拉縣係汶萊最細嘅縣，首府斯里巴加灣市（Bandar Seri Begawan）屬於呢個縣，面積571平方公里，人口230,030。
馬來奕縣係汶萊最大縣，面積2,724平方公里，人口55,602。
淡布隆縣，面積1,304平方公里，人口8,563。
都東縣，面積1,166平方公里，人口38,649。

史
據《新唐書》、《舊唐書》，唐宋時同中國各國，都有來往。明朝張燮（1574年—1640年）本《東西洋考》亦有關於汶萊嘅記載。

人口
文萊總人口大約41萬，馬來人佔大約2/3，土著佔6％，人口最多嘅少數民族係華人，大約佔總人口15%，大多數華人信佛教，華人以閩南人佔大多數，其餘12％人口係其他民族（包括印度人）。

地理
汶萊地形圖
汶萊坐落喺全年濕熱嘅婆羅洲熱帶雨林，成片國土畀馬來西亞沙撈越分為東、西兩部分。以往穿梭兩者之間需要經過沙撈越林夢，直至淡武隆大橋喺2020年通車之後，先將兩者直接連起嚟。
汶萊總面積有5,765平方公里（2,226 sq mi），海岸線長達161公里（100 mi），喺南中國海隔離，同馬來西亞有381公里（237 mi）長嘅邊界、500平方公里（193 sq mi）水域同埋一個 200海哩（370公里; 230 mi）嘅專屬經濟區。
大約97%總人口住喺汶萊西部 (馬來奕縣、都東縣同摩拉縣)，只有大約10,000人住喺東部高山地帶（淡武隆縣）。喺2010年7月，汶萊總人口大約408,000，其中大約150,000人住喺首都斯里巴加灣市。其他主要城鎮包括港口城市 Muara，石油製造城市 Seria ，同埋隔離城鎮馬來奕 (Kuala Belait)。 喺 Belait District, Panaga 地區有好多歐洲人住喺度，因為嗰區有 Royal Dutch Shell 同 British Army housing 以及充足休憩設施。
大部分汶萊土地都喺婆羅洲熱帶雨林生態區低地；高山熱帶雨林地區喺內陸。

氣候
汶萊全境接近赤道，屬熱帶雨林氣候，無颱風、地震等天災。

經濟
原油同天然氣係國家嘅主要支柱，佔國內生產總值（GDP）90%。喺東南亞，石油儲量同產量僅次於印尼，居第2位。汶萊係世界上最有錢國家之一，同新加坡一樣喺東南亞一樣咁有錢，但係汶萊依家仍被視為發展中國家。
2005年汶萊人均國內生產總值係15,964美元，國民唔使交個人所得稅。
2010年汶萊人均國內生產總值為51,600美元。

文化
内文：汶萊文化
汶萊文化同馬來西亞以及印尼相似。另外，伊斯蘭文化亦帶嚟好大影響。
汶萊主要官方語言係馬來語，但係英文都係一個主要語言之一，亦係學校必修科目之一。
作為一個伊斯蘭教法國家，汶萊禁止喺公眾地方買賣同享用酒精飲品。只允許非穆斯林入境時攜帶少量酒精飲品作私人享用。

交通
由於汶萊油價相對平，大多數人會選擇自己揸車，所以巴士數量唔多。另外，汶萊國土相對較細，交通配套尚算齊全，有高速公路連接國內重要地方，東至斯里巴加灣市西至馬來西亞邊境，汶萊國際機場係汶萊唯一一個機場，航點主要係東南亞、東亞同大洋洲一帶。
汶萊國際機場入境大廳同上層餐廳區
汶萊國際機場入境字樣
汶萊國際機場外嘅清真寺

體育
足球係汶萊一種好流行嘅運動。
汶萊運動員亦參與過國際比賽，包括
奧林匹克運動會、英聯邦運動會同埋東南亞運動會。喺1996年、2000年同2004年奧運會，汶萊派咗一位運動員參賽，而喺2012年倫敦奧運會入面，汶萊派咗兩位運動員，其中包括第一位女奧運會運動員代表。由1990年以嚟，即使汶萊有派運動員參加英聯邦運動會，但係汶萊運動員仲未喺任何運動入面贏得任何獎牌。汶萊舉辦過1999年東南亞運動會。
汶萊元

汶萊元（ريڠڬيت بروني）係亞洲國汶萊嘅法定貨幣。自從馬來西亞同埋新加坡獨立咗之後，汶萊喺1967年就開始咗發行自己嘅貨幣。而家汶萊元同新加坡紙係掛咗鈎嘅，兌換匯率價係1對1。2004年，汶萊元引入咗塑膠銀紙。
汶上

汶上係中國山東濟寧一個縣，總面積977平方公里，人口76萬。
汶萊國際機場

汶萊國際機場（馬來語：Lapangan Terbang Antarabangsa Brunei，爪夷文：لاڤڠن تربڠ انتارابڠسا بروني）係汶萊一座民用嘅國際機場，亦係全國最主要嘅機場，有一條3,658米機場跑道，機場代號係BWN。依家係汶萊皇家航空嘅樞紐機場，而汶萊皇家空軍（英文：Royal Brunei Air Force）嘅基地林巴空軍基地（Rimba Air Base）都喺機場區域內。
班高

班高（Bangor）係英國北愛爾蘭一座城，人口6萬。
現代主義

現代主義係種藝術同文化風格，用科學做基礎，著重理性同邏輯，喺19世紀尾到20世紀頭好常見。
現代亞古斯

現代亞古斯（韓文：현대 에쿠스，英文：Hyundai Equus）係由韓國現代汽車公司生產嘅一款豪華嘅標準轎車。而呢種旗艦品牌嘅車，係用咗拉丁文嘅單詞Equo再翻譯出嚟嘅。呢種車喺現代公司生產嘅汽車品種入面，係最大嘅同埋最貴嘅轎車品種。現代亞古斯到而家為止，發佈咗2個唔同嘅系列版本。

史
第一代現代亞古斯
第二代現代亞古斯
1999年：韓國嘅現代汽車同埋日本嘅三菱汽車發佈咗佢哋嘅標準轎車品種。而現代公司就為咗同梅斯特斯-平治S級同埋寶馬7系搞對抗，就整咗呢種噉嘅車喺南韓嘅汽車市場入面賣。
2009年：公司發佈咗呢部車嘅新版本嘅後轆駕駛平臺，同寶馬7系、梅賽德斯-平治S級、奧迪A8同埋凌志LS嚟鬥勁 。
2013年6月：呢種車喺美國、中國、南韓、中東同埋美洲國家地區（除咗墨西哥之外）開始有得賣。
現代健康科技

現代健康科技控股有限公司，簡稱現代健康科技（英文：Modern Health care Technology Holdings Limited，港交所：0919），1986年由曾裕創立，而家嘅業務主要經營美容、保健、纖體等嘅行業，不過喺香港主要最為人知道嘅都係現代美容呢個品牌。總裁係李守義，喺香港、中國內地同新加坡都有業務。

歷史
喺2020年2月，一直叫做「現代美容」改名做「現代健康科技控股」。

政治立場同爭議事件
創辦人曾裕係香港親中共派嘅支持者，曾經同民建聯立法會議員葛珮帆一齊幫公司拍廣告，又曾經強迫員工出席支持政改大會，引起非議。

強迫員工出席支持政改大會
喺2015年5月11號，政改前夕，現代美容中心同佢哋公司主席曾裕旗下嘅身心美慈善基金，喺九龍灣國際展貿中心舉行千人政改方案大會，強迫過現代美容千名員工出席，連放假嘅員工都要現身，仲要唔可以遲到，逐一打卡做證，聽政制及內地事務局副局長劉江華硬銷「袋住先」。大會喺活動開始前，又向員工派發選民登記表同支持政改嘅簽名表格。大會期間，所有提問者嘅立場幾乎清一色支持方案，曾裕亦有喺台下發表外國勢力論，話外國勢力令香港發展綁手綁腳。有員工受訪嘅時候話對於被逼參加感到無奈；職工盟總幹事蒙兆達話政改大會同工作內容完全無關，員工有權拒絕出席，僱主亦唔可以因為員工拒絕參與而作出處罰或解僱。他又話，員工提供服務換取薪酬，但唔使連自己嘅政治信念都出賣，批評現代用飯碗迫員工參與政治活動做法無恥。勞工處就指若果活動屬工作，僱主必須畀放假嘅員工補假。
班頓里昂

班頓里昂（西班牙文：bandoneón）係一種喺阿根廷同烏拉圭嗰頭好受歡迎嘅手風琴，係探戈音樂最樣眼嘅特徵之一。
田口泰士

田口泰士（1991年3月16號—）係日本足球員，司職中場，曾經喺2014年爲日本足球代表隊出場3次。
田口淳之介

田口淳之介，係日本嘅一個男藝人同埋演員。
田向泰輝

田向泰輝（1992年3月24號—）係日本足球員，司職後衞，效力水戶蜀葵。
田口光久

田口光久（1955年2月14號—2019年11月12號）係日本足球員，司職守門員，曾經喺1975～1984年間爲日本足球代表隊出場59次。
2019年11月12號病逝，享年64歲。
田口潤人

田口潤人（1996年9月28號—）係日本足球員，司職守門員，效力藤枝MYFC。
田口禎則

田口禎則（1965年9月14號—）係日本足球員，司職後衞，效力過橫濱飛翼，廣島三箭，及浦和紅鑽。
田原豐

田原豐（1982年4月27號—）係日本足球員，司職前鋒，效力過橫濱水手，京都不死鳥，湘南比馬，及橫濱FC。
田口昂

田口昂 ，係日本嘅一個男配音員。

配音作品一覽
呢個表唔完整，歡迎加料。
田口宏子

田口宏子 ，係日本嘅一個女藝人同埋配音員。
田啟文

田啟文（Tin Kai Man，1961年6月9號—），綽號田雞，係香港男演員、制片，電影監制，電影人，1979年出道，拍過唔少電視劇同電影。出道前係腸粉師傅，後來走去做臨記而入行。佢喺2018年接拍viuTV劇集《Plan B》。

演出
呢個表唔完整，歡迎加料。
白沙道

白沙道（英文：Pak Sha Road）係香港銅鑼灣一條馬路，由恩平道去到利園山道。街名係嚟自大明廣東新會思想家陳獻章（陳白沙）。
白沙鄉

白沙鄉係台灣澎湖縣嘅一個鄉，喺澎湖本島北方，同西嶼鄉有澎湖跨海大橋連接。白沙鄉境內包含白沙島、中屯嶼、鳥嶼、員貝嶼、吉貝嶼、大倉嶼同目斗嶼等七個有人島同廿個冇人島，係澎湖縣轄島最多嘅政區。

人口
歷史人口年份人口±%198111,346—    198610,452−7.9%19919,798−6.3%19968,977−8.4%20019,559+6.5%20069,219−3.6%20119,412+2.1%20169,799+4.1%來源：〈內政部統計月報-各鄉鎮市區人口數〉。內政部。原著喺2014-10-26歸檔。
白沙頭

白沙頭，又叫白沙頭洲、三門塘洲，舊時香港一島，近新界船灣淡水湖南便，因船灣淡水湖起水壩，駁到大尾𡰪同伯公咀，同填地相連。
白沙黎族自治縣

白沙係中國海南一黎族自治縣，面積2117平方公里，人口18萬。
流體動力學

流體動力學，流體力學一門，動力學一門，專研流體點流。流體指液體同氣體。物理研究佢，物理化學研究佢，工程學都研究佢。佢分氣動力學，同水動力學。前者講空氣同其他氣體，後者講水同其他液體。呢門嘢用途廣泛，計下飛機力同距，石油管內流量，天氣預測，理解太空星雲，核武器核分裂方式。
典型問題，要睇流體持性，好似速度、壓力、密度、溫度咁，以時空函數計算。
呢門學問有佢基本假設，要守守恆定律，尤其質量守恆、動量守恆、能量守恆。經典力學加上量子力學同廣義相對論修正。
二十世紀之前，水動力學同流體動力學同義，因而有啲名字亦用於氣體。
浙江大學

浙江大學（英文：Zhejiang University），簡稱浙大，1897年創校，係中國最早國立最高學府之一。
總部喺浙江省杭州市。前身求是書院，係杭州太守林啓創辦。1928年，改名做浙江大學。

舊生
李政道：諾貝爾獎得主，1943-1944就讀浙大物理係
陳獨秀：中國共產黨主要創始人，黨中央第一任書記，1898年考入求是書院。
吳健雄：胡爾伕獎得主。
路甬祥：中國科學院院長。
潘雲鶴：中國工程院副院長。
胡喬木：中國社會科學院首任院長。
浅川隼人

浅川隼人（1995年5月10號—）係日本足球員，打前鋒位置，效力YSCC橫濱。
流音

流音（粵拼：lau4 jam1；英文：liquid consonant）係輔音嘅一類，簡化講係「似 r- 或者似 l- 噉嘅輔音」。
流體

流體係指承受剪應力嗰陣會連續變形嘅物體，包括氣體同液體。
流體力學

流體力學係力學嘅其中一門分支，專門研究流體嘅現象同佢哋嘅力學行為，可以再細分做流體靜力學同流體動力學兩個學科。
田畑昭宏

田畑昭宏（1970年5月15號—）係日本足球員，司職後衞，效力過浦和紅鑽，市原JEF聯，及札幌岡薩多。
田美河

田美河（粵拼：tin4 mei5 ho4），係中國廣東廣州花都嘅河，屬新街河水系，係新街河嘅主要支流。佢發源自花山儒林村，由北向南流，流過儒林、羅仙，穿過花都城區，最後喺大塘邊匯入新街河（而家嘅花都湖）。
田美河幹流長17.86公里，集雨面積29.07平方公里，平均闊18米，平均比降1.4%。田美河嘅名得自田美村。
田草川貴

田草川貴（1981年2月12號—）係日本足球員，司職守門員，效力過福岡黃蜂，及湘南比馬。
田畑輝樹

田畑輝樹（1979年4月16號—）係日本足球員，司職後衞，效力過新潟天鵝。
田祉潤

田祉潤，係大韓民國嘅一個女藝人同埋歌手。
田端信成

田端信成（1989年4月9號—）係日本足球員，司職守門員，效力過SP京都FC，盛岡仙鶴，及山口雷法。
田稗嘅比喻

田稗嘅比喻係耶穌講嘅一個比喻，記載喺《新約聖經》《馬太福音》第13章第24至30、36至43節。

聖經譯文
「
耶穌向佢哋講另一個比喻，話：「天國好比人撒好種喺佢嘅田度。夜晚，喺人瞓覺嘅時候，有仇敵來，將啲稗撒喺小麥度就走咗。到小麥長大結穗嘅時候，稗亦出現。田主嘅僕人前來話：『主人，你唔係撒好種喺田度咩？呢啲稗究竟喺邊度嚟架？』主人答佢哋話：『呢啲係仇敵做嘅。』僕人就問：『你使唔使我哋去抆走啲稗呀？』主人話：『唔好，因為我驚你哋抆走啲稗嘅時候，會將小麥連根都抆埋出嚟。尤得小麥同稗一齊生啦，當收割嘅時候，我會吩咐收割嘅工人先抆起啲稗，紥起嚟燒，然後將小麥收喺我嘅倉度。』」

耶穌離開群眾，入咗屋度。佢嘅門徒又問佢：「請話我哋知，田稗嘅比喻係乜嘢意思？」耶穌答話：「撒好種嘅就係人子，田地就係世界，好種係屬於天國嘅人，撒稗嘅仇敵就係魔鬼，收割嘅時候就係世代嘅終結，收割嘅人就係天使。到末日，作惡嘅人要好似稗一樣噉抆出嚟，俾火焚燒，人子要差遣佢嘅使者，將一切令人跌倒嘅同作惡嘅喺佢嘅國度揀出嚟，丟入火爐，喺嗰度要喊，咬牙切齒。嗰陣時，義人要喺佢哋父嘅國度發出光輝，好似太陽一樣。有耳可聽嘅，就應當聽！」

解釋
稗又名毒麥，屬於一年生疏葉草本植物，穗狀花序長10-15毫米，較小麥長，小穗單生冇柄。稗嘅穀粒經常會受到寄生菌感染而含有毒麥鹼，牲畜食咗會中毒。毒麥一旦受到真菌感染，產生毒性極強嘅鹼，所以穀粒同小麥穗混雜咗，磨成麵粉造餅，人食咗都會中毒。
農田嘅主人所撒嘅係好種子，係揀選過最優質嘅種子，點知主人嘅仇敵卻趁住黑夜破壞，仇敵唔能夠將好種喺田裏面攞走，於是就將稗撒喺小麥裏面。
耶穌親自解釋呢個比喻，撒稗嘅就係仇敵魔鬼，好種就係天國之子，田地就係世界，撒好種嘅就係人子，上帝喺呢個世界度從千萬人之中揀選好多屬於自己嘅子民，學習遵行上帝嘅旨意，活出上帝嘅形象同樣式，事奉上帝同敬畏佢。不過魔鬼同時亦都好努力噉，一啲都唔放鬆積極揀選跟隨佢嘅人，就係嗰啲故意唔認識上帝嘅人。
稗同小麥喺生長初期非常相似，完全唔能夠分辨真假，到咗吐穗嘅時候，先至可以分得出。所以田主嘅僕人問主人：「主人，你唔係撒好種喺田度咩？呢啲稗究竟喺邊度嚟架？」僕人嘅自然反應就係要即刻抆走啲稗，因為若果小麥同稗一齊生長，肯定會影響小麥嘅產量。主人卻顯出更大嘅智慧，容許佢哋繼續生長，因為喺收割嘅日子，稗一定會抆出嚟，紥起嚟燒，小麥就要收喺倉度。
田登

田登係北宋一個臭名遠播嘅州官。佢覺得佢個名係寶，所以唔畀人叫做阿登；因為登同燈同音，就連夜晚點燈，都唔畀話點燈，只可以話點火。如果邊個唔覺意講咗個登字或者係近音字，噉嗰個人就有侮辱地方長官嘅罪，重嘅要判幾年監，輕嘅都要打幾十板屎窟。有一年上元節，其中有種節目叫做放花燈。放燈之前，照例由地方官府，貼出告示公文，都寫住：「本州依例放火三日」。呢啲告示貼滿晒大街小巷，外地遊客唔知有避諱呢回事，見到張告示個個嚇餐死，以為呢個州放火係種習俗。事後，啲人都挖苦話：「祗準州官放火，唔畀百姓點燈。」後來呢兩句話就成為咗成語，諷刺在上位者任意亂嚟，而限制在下位者嘅自由。
田納西州

田納西州（英文：Commonwealth of Tennessee）係美國嘅一個州，1796年加入美國，首府納殊維爾。
渡邉志門

渡邉志門（1990年12月10號—）係日本足球員，司職後衞，效力沼津青藍。
渡邉新太

渡邉新太（1995年8月5號—）係日本足球員，打前鋒位置，效力新潟天鵝。
渡船角

渡船角（英文：Ferry Point）係香港九龍一笪地方，喺官涌西北面，本來係一個叫上角嘅沙嘴，後來嗰頭變咗做海皮，起咗佐敦道碼頭，所以就叫渡船角。
除住西九龍填海工程，渡船角再唔近海邊。而港鐵公司喺嗰頭起咗個車站，不過無用嗰度地名，而係叫柯士甸站。
渡辺剛

渡辺剛（1997年2月5號—）係日本足球員，打後衞位置，效力FC東京。
渡華路

渡華路（英文：To Wah Road），係香港九龍佐敦嘅一條馬路，由佐敦道開始，另一邊係掘頭路。
渡邉亮

渡邉亮（1996年10月25號—）係日本足球員，打前鋒位置，效力沼津青藍。
渡邊一仁

渡邊一仁（1986年9月1號—）係日本足球員，司職中場，效力岡山綠雉。
渡邊一平

渡邊一平（1969年9月28號—）係日本足球員，司職後衞，效力過橫濱飛翼，磐田山葉，神戶勝利船，水戶蜀葵，及橫濱FC。
發祥街西

發祥街西（英文：Fat Tseung Street West‎），係香港九龍長沙灣嘅一條馬路，由深旺道開始，去到英華街同發祥街交界。
發現者

呢個係首套由臺灣自製嘅歷史文化紀錄片，自1996年起，由連戰之女連惠心（中文：連惠心）擔綱策劃，據佢友人話，佢籌拍《發現者》打算做成臺灣版嘅《Discovery》，全部實地取景拍攝。呢套系列片早期嘅外景主持人包括任賢齊、九孔（中文：九孔 (藝人)）、許傑輝（中文：許傑輝），佢哋曾爲咗《發現者》遠赴埃及出外景。
《發現者》從人類文明起源開始，進而述及世上各國嘅文明歷程，涵蓋13個主題：《人類文明起源之旅》、《西方文明起源之旅》、《中國文明之旅》、《回教文明、東方印度與佛陀文明之旅》、《羅馬文明興衰之旅》、《基督教文明之旅》、《絲路文明之旅》、《失落的文明之旅》、《世紀藝文之旅》、《近代歐洲躍進之旅》、《俄羅斯文明之旅》、《日本文化之旅》。沙鷗國際多媒體推出呢套劇嘅DVD，共91集，亦以呢種主題分輯推出。

內容簡介
分輯DVD封面同全集一覽表。
《人類文明起源之旅》（1–10集）：上古人類文明之源起綜述，繼而分述美索不達米亞文明、古埃及文明、歐洲巨石文化。
《西方文明起源之旅》（11–18集）：克里特文明（英文：Cretan civilization）、古希臘文明、希臘化文明（英文：Hellenistic period）時期同埋波斯帝國文化。
《中國文明之旅》（19–32集）：從遠古時代至清朝嘅文明歷程，本系列最後一集講述臺灣荷蘭統治時期（英文：Dutch Formosa）嘅歷史文化。
《東方印度與佛陀文明之旅》（33–37集）：古印度文明同印度佛教（英文：Indian Buddhism）文化。
《羅馬文明興衰之旅》（38–44集）：薈萃古羅馬歷代文化，源起、發展、興衰、滅亡。第40集專講龐貝古城。
《基督教文明之旅》（45–55集）：從猶太教時期開始講起，囊括羅馬帝國時代、拜占庭帝國時代及至中世紀歐洲嘅基督宗教歷程。
《回教文明之旅》（56–58集）：回敎嘅發展歷程同鄂圖曼帝國。
《絲路文明之旅》（59–64集）：絲綢之路上嘅文明，敦煌、西域古國同埋絲路宗教。
《失落的文明之旅》（65–71集）：美洲三大文明瑪雅、印加、阿斯達嘅興衰史。
《世紀藝文之旅》（72–75集）：述說莎士比亞、文藝復興、巴洛克藝術同文化嘅俄羅斯等主題。
《近代歐洲躍進之旅》（76–80集）：地理大發現、啓蒙時期、法國大革命、工業革命同19世紀諸多嘅文化藝術流派。
《俄羅斯文明之旅》（81–85集）：從俄羅斯嘅誕生開始講起，維京血統、基輔受洗（英文：Christianization of Kievan Rus'）、俄羅斯統一、彼得大帝西化、沙皇俄國嘅黃金時代至末代沙皇。
《日本文化之旅》（86–88集）：由講述早期歷史嘅「太陽之子」、中世嘅「日本之戰國霸業」同「近代日本」組成。
唔分系列（89–91集）：由講述第一次世界大戰嘅「戰爭與和平」、第二次世界大戰嘅「蒼白之路」同最終集「發現未來」組成。
發球雙錯誤

發球雙錯誤（Double Fault）係一個網球術語，指喺發球局中連續兩次發球都打唔到個波落對方嘅發球區塊，就算係對手得分，並且換場發球。
發現水道

發現水道（英文：Discovery Passage）係加拿大一水道，喺英屬哥倫比亞海岸，溫哥華島同發現羣島之間，駁通佐治亞海峽同莊士敦海峽。「發現」個名，出自溫哥華船長隻船，即係皇家船發現號。水道東岸，為四分島，而水道北端，則係勝羅那島，在此駁通莊士敦海峽。而南端呢，就駁通佐治亞海峽。水道長二萬五千米，一般兩千米闊，最窄之處，叫西摩窄峽，喺發現水道南半段。
水道好重要，主要航線中意經過水道，出入佐治亞海峽。發現水道係內水道航線一部份。
50°13′N 125°23′W﻿ / ﻿50.217°N 125.383°W﻿ / 50.217; -125.383
發現頻道

發現頻道（Discovery Channel）係美國一條紀錄片電視頻道，1985年開播，世界多國亦有轉播，節目多數講科學，亦有講歷史文化嘅。
發祥街

發祥街（英文：Fat Tseung Street‎），係香港九龍長沙灣嘅一條馬路，由長沙灣道開始，去到英華街同發祥街西交界。
發現美洲

發現美洲，又叫發現新大陸，係指近代歐亞大陸人發現美洲大陸存在嘅過程。主流史學家曾經認為1492年歐洲航海家哥倫布最先發現美洲新大陸，不過隨著新證據嘅出現，越來越多史學家接受維京人早喺10到14世紀就已經發現同殖民北美洲東北部爾個結論。另外，亦有少數人認為大明初年嘅鄭和喺下西洋期間到過美洲，不過就唔被主流史學家認同。
碟仔

碟仔，碟一㮔，細細隻，多數圓形，亦有其方形。通常載豉油、醬、花生之類。因爲載豉油，又叫豉油碟。

文
北方話叫小碟兒。
碧仙桃

碧仙桃（英文：Bristol），又叫布里斯托，係英倫西南大埠，人口43萬。

濕碎事
2014年攞過廣州國際城市創新獎。